بیر هفته‌نی گئریده قویان قهرمان ماراش مرکزلی ۷،۷ و ۷،۶ بؤیوکلوگونده‌کی زلز‌له‌لرده جان ایتکیسی ۳۱ مین ۶۴۳ نفره یوکسلدی.
آفت و عاجیل دوروم یؤنه‌تیمی باشقانلیغی (آفاد) طرفیندن وئریلن آچیقلامادا، ۱۰ شهرده باش وئره‌ن زلز‌له‌ده حیاتینی ایتیره‌نلرین ساییسینین ۳۱ مین ۶۴۳ نفره یوکسلدیگی بیلدیریلدی.
بو آرادا جمهورباشقانلیغی کؤمکچیسی فوات اوکتای،
"ساحه‌ده آختارما قورتارما آماجی ایله ۳۴ مین ۷۱۷ پرسنلیمیز وار. اونلار بوتون گوجلری ایله ایشلرینی داوام ائتدیریرلر" آچیقلاماسینی وئردی.
خاریجی ایشلر باخانلیغی ایسه بیر چوخ اؤلکه‌دن تخمیناً ۱۰ مین پرسنلین ساحه‌ده‌کی چالیشمالارا دستک وئردیگینی قید ائتدی.
اؤتن هفته میدانا گلن و ۱۰ بؤلگه‌نی ووران ۷،۷ و ۷،۶ بؤیوکلوگونده‌کی زلز‌له‌لر مینلرجه اینسانین یاشامینی ایتیرمه‌سینه سبب اولورکن، "عصرین فلاکتی" اولاراق تانیملانیر.
